Ouida

Maria Louise Ramé (Bury St Edmunds, Ingalaterra, 1839ko urtarrilaren 1a – Viareggio, Italia, 1908ko urtarrilaren 25a), egunerokoan Marie Louise de la Ramée izena erabili zuena eta literaturan Ouida izengoitiaz ezagunagoa, ingeles idazlea izan zen.

 Bizitza 

Maria Louise Ramé Suffolk konderriko Bury St Edmunds hirian jaio zen. Aita frantziarra zuen, ama, berriz, ingelesa. Ouida izengoitia Louise izena haurtzaroan ahoskatzen zuen modutik eratorri zuen. 1863an, 24 urtrekin, bere lehen eleberria argitaratu zuen, Held in Bondage.

1867an, 28 urte zituela, Londresko Langham hotelera joan zen bizitzera. Bertan, hoteleko publizitatearen arabera, ohean idazten zuen, kandelen argitan, lore morez inguratuta. 200 libera ordaintzen zituen astero. Gainera, gau-ekitaldiak antolatzen zituen eta haietara pertsona ospetsuak gonbidatzen zituen, hala nola Oscar Wilde, Algernon Charles Swinburne, Robert Browning, Wilkie Collins eta John Everett Millais. Ouidaren istorio eta pertsonaia asko Langhamera gonbidatzen zituen pertsonengan oinarrituta zeuden.

Urte askotan Londresen bizi izan zen, baina 1871 inguruan Italiara joan zen. 1874an Florentzian finkatu zen, eta han eleberri asko idatzi zituen. Arrakasta izan arren, ez zuen bere dirua ondo kudeatu.

Ouida animalien eskubideen defendatzailea eta bibisekzioaren aurkako aktibista ezaguna izan zen. Larruen salerosketaren eta ehizaren aurka egin zuen. 1897an The New Priesthood: A Protest Against Vivisection saiakera idatzi zuen.

Italian bizitzen jarraitu zuen 1908ko urtarrilaren 25ean hil zen arte, Viareggioko Zanardelli kaleko 70. zenbakian, pneumoniak jota.

 Lanak 

 Zinemarako moldaketak 

 Erreferentziak 

 Kanpo estekak 

Kategoria:Suffolk konderriko jendea
Kategoria:Ingalaterrako eleberrigileak
Kategoria:Emakume eleberrigileak
Kategoria:Ingalaterrako ipuingileak
Kategoria:Emakume ipuingileak
Kategoria:Ingalaterrako saiakeragileak
Kategoria:Emakume saiakeragileak
Kategoria:Ingalaterrako haur literaturako idazleak
Kategoria:XIX. mendeko emakume idazleak
Kategoria:XX. mendeko emakume idazleak
Kategoria:Ingelesezko idazleak
Kategoria:Animalien eskubideak
Kategoria:Ingalaterrako aktibistak
Kategoria:Emakume aktibistak
Kategoria:Izengoitiak
Kategoria:Pertsona mononimoak
Kategoria:Pneumoniak hildakoak